text: Forside » Temafest » Børnefødselsdag » Safari dyr |
  Safari dyr |
  Er dit barn vild med vilde dyr og at se naturfilm i tv, så arranger en safaritur på savannen derhjemme næste gang, der skal fejres børnefødselsdag. I udvalget herover finder du en masse pynt i savannens farver – både til bordet, hjemmet og haven. Find søde, seje og flotte dekorationer, og bestil i dag.Har du et sommerbarn, vil det være oplagt at holde safari-festen udendørs i haven eller i en nærliggende skov, hvis vejret er til det. Det er altid fedt at opholde sig og lege ude i den friske luft, hvor der er højt til loftet og mere plads til at udfolde sig frit.
  Pynt op med safari-tema
  I udvalget herover finder du flotte balloner – ensfarvede eller med form som tal eller vilde dyr – og guirlander, som alt sammen kan hænges op enten ude eller inde.Har du planer om at fylde nogle af ballonerne med helium, så de kan svæve, så husk også at købe vægte, så de ikke stikker af. Især hvis festen holdes udendørs. Du kan selvfølgelig også binde dem fast til træer, buske og lignende.
  Dæk et sejt bord med vilde dyr
  Læg en dug på bordet med print af vilde dyr og planter fra savannen. Dæk også op med engangsservice, der passer til temaet og flotte servietter med safari-dyr og -planter på – og husk også sugerørene.Ved hver kuvert kan du lægge en maske, som kan bruges til leg og morskab under spisningen og bagefter. Når festen er slut, må gæsterne selvfølgelig tage masken med sig hjem.
  Lækker mad til safarifesten
  Lav en lækker buffet til at mætte de små maver med. Skær forskellige frugter i mindre stykker – husk også lidt eksotiske frugter, som ananas, mango, kiwi, melon osv. – og sæt dem på spyd, eller kom dem i små skåle, så børnene selv kan vælge, hvilken slags frugt de vil have. Du kan gøre det samme med grøntsager – peberfrugt, agurk, tomat m.m. Og du kan også gøre det med minifrikadeller, små stykker pølse og lignende.Der skal selvfølgelig også være en kage med pynt fra safari-universet og med kagelys i. Og måske boller eller cupcakes.
  Så er det tid til at lege på savannen
  Er du ferm med ansigtsmaling – eller kender du nogen, som er – så vil ungerne elske at blive malet i ansigtet som det vilde dyr, de synes, er det sejeste, farligste, flotteste eller mest spændende.Sørg for, at det er ansigtsfarve uden skadelig kemi, du bruger, så ingen af børnene får gener af at blive malet.
  Børnene kan også leget Sætte hale på et eller andet vildt dyr. Husk at have et tørklæde eller en sovemaske, som børnene kan få for øjnene, klar.
  En skattejagt med spørgsmål, opgaver og udfordringer vil være en oplagt mulighed – især hvis festen holdes udendørs, men det kan også lade sig gøre indendørs.
  Når skatten er fundet, er der selvfølgelig en pose safari-slik til alle.